De Bruin het haar opregte dank uitgespreek teenoor die dorp se medici wat, ten spyte van die gevare, nie skroom om siek pasiënte te kom help nie. “Hiermee my opregte dank en waardering aan drs. Stroebel, Venter, Malan, Badenhorst en Gaigher vir hulle 24-uur-per dag bystand die afgelope maand. Dankie vir dr. Stroebel vir sy daaglikse saalbesoeke en vir die ruim donasie van PPE-uniforms aan Ons Tuiste,” het De Bruin gesê.